ai4bharat/Pralekha huggingface dataset:
इलेक्ट्रॉनिक्स आणि माहिती तंत्रज्ञान मंत्रालय
माहिती आणि तंत्रज्ञान मंत्री अश्विनी वैष्णव यांच्याकडून आधार- 2 डिजिटल ओळखीच्या नव्या युगाचा आरंभ आणि स्मार्ट प्रशासन या कार्यशाळेचे उद्घाटन
आधारने लोकांच्या , मुख्यत्वे तळागाळातील लाखो लोकांच्या आयुष्यात मूलभूत बदल घडवून आणला : केंद्रीय मंत्री अश्विनी वैष्णव
नवी दिल्ली, 23 नोव्हेंबर 2021
केंद्रीय माहिती आणि तंत्रज्ञान मंत्री अश्विनी वैष्णव यांनी आज आधार 2 डिजिटल ओळखीच्या नव्या युगाचा आरंभ आणि स्मार्ट प्रशासन या कार्यशाळेचे उद्घाटन केले. ही कार्यशाळा 23 नोव्हेंबर 2021 पासून विज्ञान भवन नवी दिल्ली येथे सुरू होत आहे.
इलेक्ट्रॉनिक्स आणि माहिती तंत्रज्ञान मंत्रालयाचे सचिव अजय सोहनी, UIDAI चे मुख्य कार्यकारी अधिकारी सौरभ गर्ग तसेच केंद्र आणि राज्य सरकारमधील अनेक मान्यवरांची या कार्यशाळेला थेट उपस्थिती होती.
याप्रसंगी बोलताना अश्विनी वैष्णव म्हणाले की आधारने लाखो लोकांच्या आयुष्यात मूलभूत बदल घडवून आणला , विशेषतः तळाशी असलेल्या लोकांच्या आयुष्यात. याशिवाय सरकारी कार्यक्रम ज्या पद्धतीने राबविण्यात येत होते त्या पद्धतीत सुद्धा आधारमुळे अमुलाग्र बदल घडून आला.
यावेळी बोलताना इलेक्ट्रॉनिक्स आणि माहिती तंत्रज्ञान विभागाचे सचिव अजय प्रकाश सोहनी म्हणाले की आधारमुळे काहीही ओळख नसलेल्या अनेक लोकांना स्वतःची ओळख मिळाली.
UIDAI चे माजी अध्यक्ष नंदन निलकेणी यांनी पाठवलेल्या व्हर्चुअल संदेशात त्यांनी स्पष्ट केलेल्या आधार संदर्भातील संकल्पना आणि संदेश यावेळी ऐकवण्यात आला.
ज्या संकल्पनांवर चर्चा घडवून आणता येतील अशा तीन संकल्पना नंदन निलकेणी यांनी अधोरेखित केल्या.
यामध्ये इलेक्ट्रिकल ग्रीड व्यवस्थेमध्ये आमूलाग्र बदल घडवून आणण्यात आधारची भूमिका स्पष्ट करणारी संकल्पना, जंगलातील रहिवाशांना देता येऊ शकेल अशी थेट लाभ हस्तांतरण योजना आणि सामाजिक सुरक्षा प्रदान योजना यांचा समावेश होता. इलेक्ट्रिकल ग्रीड योजनेत बदल घडवून आणणाऱ्या संकल्पनेनुसार लाभार्थ्यांच्या बँक खात्यात अनुदानाची रक्कम थेट जाऊन त्यामार्फत वितरण कंपन्यांना आर्थिक दृष्ट्या सक्षमता प्रदान करता येईल तर जैववैविध्य आणि जंगले यांच्या संवर्धनासाठी तसेच संगोपनासाठी वनातील रहिवाशांना थेट लाभ हस्तांतरणाद्वारे प्रोत्साहन देता येईल. आधार मुळे सामाजिक सुरक्षेची व्यवस्थाही प्रत्यक्षात आणता येऊ शकेल.
G.Chippalkatti /V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 208
पंतप्रधान कार्यालय
पोलंडमध्ये झालेल्या आयएसएसएफ प्रेसिडेंटस कप स्पर्धेत पदके जिंकल्याबद्दल पंतप्रधानांनी मनू भाकर, राही सरनोबत, सौरभ चौधरी आणि अभिषेक वर्मा यांचे केले अभिनंदन
नवी दिल्ली, 10 नोव्हेंबर 2021
पोलंडमध्ये झालेल्या आयएसएसएफ प्रेसिडेंटस कप नेमबाजी स्पर्धेत पदके जिंकल्याबद्दल पंतप्रधान नरेंद्र मोदी यांनी मनू भाकर, राही सरनोबत, सौरभ चौधरी आणि अभिषेक वर्मा यांचे अभिनंदन केले आहे.
एका ट्विटमध्ये पंतप्रधान म्हणाले;
"पोलंडमधील @ISSF _Shooting प्रेसिडेंटस कप स्पर्धेत पदक जिंकल्याबद्दल @realmanubhaker, @SarnobatRahi, @SChaudhary2002 आणि @abhishek_70007 यांचे अभिनंदन. भारतीय जनतेला त्यांच्या शानदार कामगिरीचा अभिमान आहे. या खेळाडूंना त्यांच्या भावी वाटचालीसाठी शुभेच्छा."
S.Tupe/S.Kulkarni/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
तिसर्या क्रमांकाची सर्वात बलाढ्य अर्थव्यवस्था होण्यासाठी खासगी क्षेत्राकडून नवोन्मेषावर अधिक भर देण्याची भारताला गरज
नवी दिल्ली, 29 जानेवारी 2021
सन 2007 मध्ये जागतिक नवोन्मेष निर्देशांकाच्या निर्मितीपासून 2020 मध्ये पहिल्यांदाच भारताने सर्वोच्च 50 नवोदित देशांमध्ये प्रवेश केला जेव्हा 2015 मध्ये 81 व्या स्थानावर असलेल्या भारताने 2020 मध्ये 48 व्या स्थानावर झेप घेतली. केंद्रीय अर्थ आणि कंपनी व्यवहार मंत्री निर्मला सीतारामन यांनी आज संसदेत मांडलेल्या आर्थिक सर्वेक्षण 2020-21 मध्ये भारत मध्य आणि दक्षिण आशियात प्रथम आणि मध्यम उत्पन्न गटातील अर्थव्यवस्थेत तिसऱ्या स्थानावर आहे.
नवोन्मेषावर अधिक भर आवश्यक
आर्थिक विकासाच्या मार्गावर जाण्यासाठी आणि नजीकच्या भविष्यात सध्याच्या अमेरिकन जीएचडीपीच्या तिसरी सर्वात मोठी अर्थव्यवस्था होण्यासाठी भारताला नवोन्मेषावर अधिक जोर देण्याची गरज आहे, असे 2020-21 च्या आर्थिक सर्वेक्षणात म्हटले आहे. यासाठी सध्याच्या जीडीपीच्या 0.7 टक्क्यांवरून संशोधन व विकास क्षेत्राच्या एकूण खर्चाला चालना देण्याची आवश्यकता आहे, जेणेकरून इतर दहा अर्थव्यवस्थांमध्ये दोन टक्क्यांहून अधिक सरासरी देशांतर्गत खर्चावर  जाणे आवश्यक आहे. यामध्ये देशातील विशेषत: खासगी क्षेत्रातील संशोधन व विकास कर्मचारी आणि संशोधकांना लक्षणीय मागणी आहे, हे लक्षात घेतले पाहिजे.
पेटंट अनुप्रयोगात वाढ:
सर्वेक्षणात म्हटले आहे की, भारताला नावीन्यतेत नेतृत्व करण्यासाठी देशातील सर्व पेटंट अर्जांमधील वाटा सध्याच्या 3.6% च्या पातळीवरुन वाढवून 2030 पर्यंत अव्वल 10 अर्थव्यवस्थांमध्ये प्रवेश करण्यासाठी 9.8% च्या सीएजीआर  पर्यंत जाणे आवश्यक आहे.G.Chippalkatti/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 226
मत्स्योत्पादन, पशुविकास आणि दुग्धविकास मंत्रालय
राष्ट्रीय मत्स्य पालक दिन 2023 सोहळा : मत्स्योत्पादन स्टार्ट अप ग्रँड चॅलेंज : भव्य स्पर्धा आणि मत्स्योत्पादन स्टार्ट अप परिषद
मत्स्योत्पादन जैवसंस्थेच्या क्षेत्रात आपल्या अद्वितीय कार्याचा ठसा उमटवणाऱ्या स्टार्ट अप्सना शोधून त्यांचा गौरव करण्याच्या उद्देशाने मत्स्योत्पादन विभागाने स्टार्ट अप इंडिया हब आणि उद्योग आणि अंतर्गत व्यापार प्रोत्साहन विभाग यांच्या संयुक्त विद्यमाने मत्स्योत्पादन स्टार्ट अप ग्रँड चॅलेंज, स्पर्धा आणि मत्स्योत्पादन स्टार्ट अप परिषद आयोजित
10 जुलै रोजी महाबलीपुरम येथे राष्ट्रीय मत्स्य पालक दिन साजरा केला जाणार आहे
नवी दिल्ली, 8 जुलै 2023
मत्स्योत्पादन जैवसंस्थेच्या क्षेत्रात आपल्या अद्वितीय कार्याचा ठसा उमटवणाऱ्या स्टार्ट अप्सना शोधून त्यांचा गौरव करण्याच्या उद्देशाने मत्स्योत्पादन विभागाने स्टार्ट अप इंडिया हब आणि उद्योग आणि अंतर्गत व्यापार प्रोत्साहन विभाग यांच्या संयुक्त विद्यमाने मत्स्योत्पादन स्टार्ट अप ग्रँड चॅलेंज स्पर्धा आणि मत्स्योत्पादन स्टार्ट अप परिषद आयोजित केली आहे. देशात मत्स्योत्पादन जैवसंस्था गेल्या काही वर्षांपासून वाढत असून, सध्या देशात राज्य आणि केंद्र शासित प्रदेशांमध्ये 21 मत्स्योत्पादन स्टार्टअप कार्यरत आहेत.
मत्स्योत्पादन स्टार्टअप ग्रँड चॅलेंज या स्पर्धेच्या केंद्रस्थानी चार प्रमुख समस्या क्षेत्र असून त्यावर तोडगा शोधण्यासाठी स्टार्टअप्सकडून अर्ज मागवले आहेत. या स्पर्धेसाठी 121 स्टार्टअप्सकडून अर्ज प्राप्त झाले आहेत. संपूर्ण विश्लेषण केल्यानंतर12 स्टार्टअप्सना स्पर्धेचे विजेते म्हणून निवडण्यात आले आहे.
निवड झालेल्या स्टार्टअप्सना 10 जुलै 2023 रोजी महाबलीपुरम, तामिळनाडू येथे राष्ट्रीय मत्स्य पालक दिनानिमित्त आयोजित सोहळ्यात, मत्स्यव्यवसाय पशुसंवर्धन आणि दुग्धविकास मंत्री परशोत्तम रुपाला यांच्या हस्ते, मत्स्यव्यवसाय, पशुसंवर्धन आणि दुग्धव्यवसाय राज्यमंत्री, डॉ. एल. मुरुगन आणि डॉ. संजीव कुमार बल्यान यांच्यासह विविध राज्ये आणि केंद्र आणि राज्य सरकारचे प्रभारी मत्स्यव्यवसाय मंत्री आणि वरिष्ठ अधिकारी यांच्या उपस्थितीत सन्मानित केले जाईल.
निवडलेल्या स्टार्टअप्सना प्रधानमंत्री मत्स्य संपदा योजनेंतर्गत 2 लाख रुपयांचे रोख अनुदान दिले जाईल ज्यामुळे त्यांना त्यांच्या अभिनव कल्पना राबवण्यात सातत्य राखता येईल.
राष्ट्रीय मत्स्य पालक दिन सोहळा 10 जुलै 2023 रोजी तामिळनाडू मध्ये महाबलीपूरम येथे साजरा केला जाणार असून यामध्ये देशातील मत्स्यव्यवसाय क्षेत्रातील अभिनव सर्वोत्कृष्ट कल्पना मांडणाऱ्या आणि उत्कृष्ट कामगिरी करणाऱ्या 30 स्टार्टअप्स च्या कामगिरीचे प्रदर्शन मांडले जाणार आहे, स्टार्टअप्सना त्यांचा व्यवसाय आणखी वाढवता यावा यासाठी चिंतन सत्रे देखील आयोजित केली आहेत.Jaydevi PS/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
माहिती आणि प्रसारण मंत्रालय
प्रेक्षक आणि निधी मिळवणे हे माहितीपट निर्मात्यांसमोरचे मोठे आव्हान : उषा देशपांडे
माहितीपटांसाठी स्वतंत्र वाहिनी असावी : संस्कार देसाई
पणजी, 24 नोव्हेंबर 2018
माहितीपटांना प्रेक्षक आणि निधी मिळवणे हे माहितीपट निर्मात्यांसमोरचे सर्वात मोठे आव्हान असून, या समस्येवर उपाय शोधण्याचा आम्ही प्रयत्न करत आहोत, अशी माहिती आयडीपीए म्हणजेच भारतीय माहितीपट निर्माते संगठनेच्या अध्यक्षा उषा देशपांडे यांनी दिली. 49 व्या इफ्फी दरम्यान त्यांनी मिडिया सेंटर इथे आज पत्रकार परिषद घेतली. आयडीपीएचे सरचिटणीस संस्कार देसाई हे देखिल यावेळी उपस्थित होते.
इफ्फीमध्ये 25 ते 27 नोव्हेंबर या काळात होणाऱ्या ओपन फोरम या चर्चासत्र कार्यक्रमाविषयी देशपांडे यांनी माहिती दिली. यंदाच्या ओपन फोरममध्ये, ‘बायोपिकवर दिग्दर्शकाचे मत – बायोपिकमध्ये सत्य आणि कल्पनेचे सहभाग किती?’ , ‘आजचे चित्रपट निर्मिती तंत्रज्ञान महत्वाचा भाग ठरतो आहे का? आणि त्याचा परिणाम’ तसेच ‘स्मार्ट फोनमुळे प्रत्येकालाच चित्रपट निर्मितीचा अनुभव मिळतो आहे का? चित्रपट निर्मिती शिकण्यासाठी हे माध्यम पुरेसे आहे का?’ या तीन संकल्पनांवर ओपन फोरममध्ये चर्चा होईल, असे देशपांडे यांनी सांगितले.
डीडी नॅशनलवर दर शनिवारी सकाळी दहा वाजता माहितीपट दाखवण्यासाठी वेळ देण्यात आली आहे. तसेच माहितीपटांच्या चळवळीला प्रोत्साहन देण्यासाठी आयडीपीए मार्फत मुंबई आणि इतर ठिकाणी माहितीपट प्रदर्शनाला वाव दिला जातो, अशी माहिती संस्कार देसाई यांनी दिली. माहितीपटांसाठी एक स्वतंत्र दूरचित्रवाणी वाहिनी असावी, असा आयडीपीएचा प्रस्ताव असून, त्यासाठी आम्ही पाठपुरावा करत आहोत, असे देसाई यावेळी म्हणाले.
B. Gokhale/R.Aghor/D. Rane
(Visitor Counter : 63
माहिती आणि प्रसारण मंत्रालय
जागतिक पर्यावरण दिनानिमित्त क्षेत्रीय प्रचार कार्यालयाकडून 1 गोवा एनसीसी बटालियनच्या सहाय्याने स्वच्छता मोहिमेचे आयोजन
पणजी, 5 जून 2022
क्षेत्रीय प्रचार कार्यालय, गोवा यांनी आज 1 गोवा एनसीसी बटालियन आणि सम्राट क्लब यांच्या संयुक्त विद्यमाने मीरामार समुद्रकिनाऱ्यावर स्वच्छता मोहिमेचे आयोजन केले होते. जागतिक पर्यावरण दिनाचे औचित्य साधून आयोजित करण्यात आलेल्या स्वच्छता मोहिमेत 150 एनसीसी कॅडेटस आणि स्वयंसेवक सहभागी झाले होते. याप्रसंगी कॅडेटसनी आकर्षक फलकांच्या माध्यमातून शाश्वत पर्यावरणाचा संदेश दिला. 1 गोवा एनसीसी बटालियनचे कर्नल एम के एस राठोड, पणजीचे महापौर रोहित मोन्सेरात यांची याप्रसंगी उपस्थिती होती.
कमांडिंग ऑफिसर कर्नल एमकेएस राठोड यांनी कचरानिर्मुलनासाठी कमीत कमी कचरा करण्याचा संदेश दिला.
कमांडिंग ऑफिसर कर्नल एमकेएस राठोड यांनी कचरानिर्मुलनासाठी कमीत कमी कचरा करण्याचा संदेश दिला.
पणजीचे महापौर रोहित मोन्सेरात यांनी कचरा संकलन आणि कचऱ्याची विल्हेवाट लावण्यासाठी महानगरपालिकेकडून राबविण्यात येत असलेल्या उपक्रमांची माहिती दिली. त्यांनी नागरिकांना विशेषतः पर्यटकांना उघड्यावर कचरा फेकू नये, असे आवाहन केले. पालिकेने जागोजागी कचरापेट्या उभारल्या आहेत, त्याचा जास्तीत जास्त वापर करावा, असे ते म्हणाले. महानगरपालिका बाजारपेठेतील विक्रेत्यांना कापडी पिशव्या पुरवत आहे. नागरिकांनी जुनी अथवा न वापरलेले कपडे फेकून देण्याऐवजी महानगरपालिकेकडे जमा करण्याचे आवाहन त्यांनी केले.
क्षेत्रीय प्रचार अधिकारी रियाज बाबू यांनी कार्यक्रमाचे प्रास्ताविक केले. तसेच क्षेत्रीय प्रचार कार्यालयाकडून राबवण्यात येणाऱ्या विविध उपक्रमांची माहिती दिली.
“केवळ एकच वसुंधरा” हे जागतिक पर्यावरण दिन 2022 चे मोहिमेचे घोषवाक्य आहे. या माध्यमातून ‘पर्यावरणपूरक पद्धतीने शाश्वतपणे जगणे” यावर भर देण्यात आला आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 16 जुलै 2021
आरोग्य मंत्रालयाची कोविड-19 घडामोडींवरील माहिती
देशव्यापी लसीकरण मोहिमेअंतर्गत आतापर्यंत 39.53 कोटी लसींच्या मात्रा देण्यात आल्या
देशभरात आतापर्यंत एकूण 3,01,83,876 जण बरे झाले
रुग्ण बरे होण्याचा दर वाढून 97.28%
गेल्या 24 तासांत 40,026 जण बरे झाले
भारतात गेल्या 24 तासांत 38,949 नव्या रुग्णांची नोंद झाली
देशातील उपचाराधीन रुग्णांची संख्या 4,30,422 इतकी आहे.
उपचाराधीन रुग्णसंख्या एकूण रुग्णांच्या 1.39%
साप्ताहिक पॉझिटीव्हीटी दर 5% पेक्षा कमी असून, सध्या तो 2.14% इतका आहे
दैनंदिन पॉझिटिव्हीटी दर 1.99% असून सलग 25 दिवसांपासून हा दर 3% हून कमी
देशात कोविड चाचण्यांची क्षमता लक्षणीयरित्या वाढलेली आहे- आतापर्यंत एकूण 44 .00 कोटी चाचण्या करण्यात आल्या.
इतर अपडेट्स :
महाराष्ट्र अपडेट्स :-
महाराष्ट्रात गुरुवारी 8,010 नवीन कोरोनाबाधित रुग्ण आढळल्यामुळे एकूण बाधितांची संख्या 61,89,257 वर गेली आहे. तर 170 रुग्णांचा मृत्यू झाल्यामुळे मृतांची एकूण संख्या 1,26,560 वर पोहोचली. राज्यात कोविड -19 दैनंदिन रुग्णसंख्येत दररोज घट होत आहे. बुधवारच्या तुलनेत मृत्यूची संख्या कायम आहे . बुधवारी 8,602 नवीन रुग्ण आढळले होते आणि 170 मृत्यूची नोंद झाली होती. गेल्या 24 तासांत तब्बल 7,391 रूग्णांना रुग्णालयातून सोडण्यात आले. त्यामुळे बरे झालेल्या रुग्णांची एकूण संख्या 59,52,192 झाली आहे.
गोवा अपडेट्स:-
गोव्यात गुरुवारी कोरोना विषाणूचे 126 नवे रुग्ण आढळले आणि एकूण बाधितांची संख्या 1,69,341 झाली. दिवसभरात 134 रूग्णांना घरी सोडण्यात आले तर एकाचा संसर्ग झाल्यामुळे मृत्यू झाला. बरे झालेल्यांची एकूण संख्या 1,64,460 वर गेली असून मृतांची संख्या 3,102 झाली आहे.
गोव्यात आता 1,779 सक्रिय रुग्ण उरले आहेत.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
संरक्षण मंत्रालय
राष्ट्रीय छात्र सेनेच्या महाराष्ट्र विभागातर्फे मुंबई येथे वार्षिक परिषदेचे आयोजन
मुंबई 19 एप्रिल 2022
मुंबईत राष्ट्रीय छात्र सेनेच्या महाराष्ट्र संचालनालयाच्या मुख्यालयात आणि मंत्रालयात आज राष्ट्रीय छात्र सेनेच्या वार्षिक परिषदेचे आयोजन करण्यात आले. महाराष्ट्राचे उपमुख्यमंत्री अजित पवार यांच्या अध्यक्षतेखाली मंत्रालयातील परिषद पार पडली.
राष्ट्रीय छात्र सेनेच्या महाराष्ट्र विभागासमोर उभ्या राहणाऱ्या विविध महत्त्वपूर्ण समस्यांबाबत या परिषदेत चर्चा करण्यात आली आणि उपमुख्यमंत्री पवार यांनी विविध पायाभूत प्रकल्पांसह राज्यातील राष्ट्रीय छात्र सेनेच्या परिचालनावर सकारात्मक परिणाम घडविणारे अनेक महत्त्वाचे निर्णय घेतले.
महाराष्ट्र संचालनालयातील अतिरिक्त महासंचालक, मेजर जनरल वाय.पी.खंडुरी यांनी देखील नव्या वर्षात घेण्यात येणाऱ्या प्रशिक्षणाची लक्ष्ये तसेच उद्दिष्टे जाहीर केली आणि 2021-22 या प्रशिक्षण वर्षात उत्तम कामगिरी करणारे ग्रुप कमांडर्स, कमांडिंग ऑफिसर्स, कर्मचारीवर्ग आणि राष्ट्रीय छात्र सेनेच्या जवानांचे अभिनंदन केले. देशातील युवकांचे भविष्य घडविण्यात आणि राष्ट्रउभारणीच्या कार्यासाठी त्यांना प्रेरित करण्यात राष्ट्रीय छात्र सेना अत्यंत स्तुत्य कार्य करत आहे याचा देखील त्यांनी उल्लेख्न केला.
क्रीडाराज्यमंत्री अदिती तटकरे, अर्थ विभागाचे मुख्य सचिव ओम प्रकाश आणि शालेय शिक्षण तसेच क्रीडा विभागाचे मुख्य सचिव विकास चंद्र रस्तोगी देखील या परिषदेला उपस्थित होते.
कोविड-19 महामारीमुळे दोन वर्षांनंतर ही परिषद घेण्यात आली.
मंत्रिमंडळ
भारत आणि सौदी अरेबिया दरम्यान सुरक्षा सहकार्य कराराला मंत्रिमंडळाची कार्योत्तर मंजुरी
नवी दिल्ली, 24 डिसेंबर 2019
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि सौदी अरेबिया दरम्यान सुरक्षा सहकार्य कराराला कार्योत्तर मंजुरी दिली. माननीय पंतप्रधानांच्या सौदी अरेबिया दौऱ्यादरम्यान 29 ऑक्टोबर 2019 रोजी या करारावर स्वाक्षऱ्या करण्यात आल्या होत्या.
दहशतवाद आणि त्याला आर्थिक मदत , संघटित गुन्ह्यांसह विविध गुन्ह्यांना आळा घालणे किंवा रोखणे यामध्ये उभय देशांचा प्रभावीपणा सुधारणे, तसेच राष्ट्रीय आणि आंतरराष्ट्रीय नियमांचे पालन करत दोन्ही देशांच्या गुप्तहेर आणि कायदा अंमलबजावणी संस्थांच्या अधिकाऱ्यांमध्ये सहकार्य वृद्धिंगत करण्यासाठी एक चौकट स्थापन करणे हा या कराराचा उद्देश आहे.
G. Chippalkatti/S.Kane/P.Kor
(Visitor Counter : 68
राष्ट्रपती कार्यालय
पतंजली विद्यापीठाच्या प्रथम पदवीदान समारंभास राष्ट्रपतींची उपस्थिती
नवी दिल्ली, 28 नोव्हेंबर 2021
राष्ट्रपती रामनाथ कोविंद यांनी आज 28 नोव्हेंबर 2021 रोजी हरीद्वार येथील पतंजली विद्यापीठाच्या पहिल्या पदवीदान समारंभाला उपस्थिती लावली आणि संबोधित केले.
स्वामी रामदेव यांनी योग लोकप्रिय करण्याकरता मोठे योगदान दिले असे उद्गार यावेळी संबोधित करताना राष्ट्रपतींनी काढले. स्वामी रामदेव यांनी अगणित सामान्य जनांना योगाभ्यासाशी जोडून त्यांचा लाभ करून दिल्याचा उल्लेख राष्ट्रपतींनी केला. योग हा एखाद्या पंथांशी वा धर्माशी निगडीत आहे असा काहींचा गैरसमज आहे परंतू शरीरमनाला निरोगी ठेवण्याची ती एक पद्धती आहे असे राष्ट्रपतींनी यावेळी सांगितले. म्हणूनच जगातील कोणत्याही विचारधारेचे तसेच जीवनाच्या कोणत्याही मार्गावर असणारे लोक योगाभ्यासाचा अवलंब करतात. 2018 या वर्षी आपण सुरीनाम या देशाच्या दौऱ्यावर असताना सुरीनामच्या राष्ट्रपतींसोबत योगदिन साजरा केल्याची आठवण त्यांनी यावेळी सांगितली. अरब योगा फाउंडेशनच्या नौफ मारवाई यांना 2018 मध्ये योगाभ्यासाच्या क्षेत्रातील योगदानाबद्दल पद्मश्री पुरस्काराने गौरवण्यात आल्याचेही त्यांनी सांगितले. योगाभ्यास हा सर्वांचा आणि सर्वांसाठी आहे असा आपला विश्वास असल्याचे प्रतिपादन राष्ट्रपतींनी यावेळी केले.
आधुनिक वैद्यकशास्त्राने अनेक रचनांचा वापर करत उपचारपद्धतीत आश्चर्यकारक प्रगती केली आहे. तरीही जगातील सर्वोत्तम रचना असलेल्या मानवी शरीराचा आयुर्वेद आणि योगशास्त्राने सखोल विचार करून त्यावर संशोधन केले आहे. आणि त्याच शरीरपद्धतीच्या अभ्यासातून स्वतःची परिणामकारक उपचारपद्धती विकसित केली आहे. मानवाचा निसर्गाशी सुसंवादी सहयोग हे आयुर्वेद व योग यांचे लक्ष्य आहे.
स्वदेशी व्यवसायिकता आणि त्यातून रोजगार निर्मिती या संकल्पनांवर आधारित शिक्षण देऊन पंतजली विद्यापीठ भावी पिढ्यांना राष्ट्रउभारणीसाठी तयार करत आहे असे राष्ट्रपती म्हणाले. पंतजली संस्था समूह उपक्रमातून “व्यावसायिकतेवर आधारित भारतीयत्व” आणि “उपक्रमाधारित भारतीयत्व” विकसित होत आहे असे आपण आनंदाने नमूद करत आहोत असे ते म्हणाले
आधुनिक काळाशी सुसंगत पारंपरिक ज्ञान आणि आधुनिक वैद्यकशास्त्र यांची सांगड घालत भारताला ज्ञानाच्या क्षेत्रातील सर्वोत्तम शक्ती बनवण्याच्या राष्ट्रीय शैक्षणिक धोरणाच्या मार्गावर पातंजली विद्यापिठाची वाटचाल सुरू आहे. या विद्यापिठाच्या प्रयत्नांतून भारतीय ज्ञानविज्ञानाला बळ मिळेल आणि आधुनिक दृष्टीकोनातून आयुर्वेद व योगाला जगात मानाचे स्थान मिळेल असा विश्वास राष्ट्रपतींनी व्यक्त केला.
पातंजली विद्यापिठाने आंतराष्ट्रीय विद्यार्थ्यांसाठी विशेष विभाग स्थापन केल्याबद्दल राष्ट्रपतींनी आनंद व्यक्त केला. त्यांच्या पुढाकाराने भारतीय मूल्ये व पारंपारिक ज्ञान यांचा जगभर प्रसार करता येईल. आणि हे या विद्यापीठाचे 21व्या शतकातील भारताला मोठे योगदान असेल असे राष्ट्पती म्हणाले.
पातंजली विद्यापीठात स्त्री स्नातकांची संख्या पुरुष स्नातकांपेक्षा जास्त असल्याचे नमूद करून राष्ट्रपतींनी परंपरेवर आधारित आधुनिक शिक्षणाचा प्रसार करण्यात आपल्या देशातील लेकी पुढे असल्याचा आनंद व्यक्त केला.
याच स्त्री स्नातकांमधून आधुनिक युगातील गार्गी , मैत्रेयी, अपाला, रोमाशा आणि लोपामुद्रा यासारख्या स्त्रिया निर्माण होतील आणि जागतिक मंचावर भारतीय शहाणीवेचे स्थान निर्माण करण्यात महत्वाची भूमिका बजावतील असा विश्वास त्यांनी व्यक्त केला.
राष्ट्रपतींच्या भाषणासाठी येथे क्लिक करा
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177
आरोग्य आणि कुटुंब कल्याण मंत्रालय
महाराष्ट्र, केरळ, पंजाब, कर्नाटक, गुजरात आणि तामिळनाडू येथे दैनंदिन सर्वाधिक नवीन रुग्णांची नोंद कायम
सर्वात मोठ्या लसीकरण मोहिमेअंतर्गत एकूण 2.56 कोटी लसीकरणाचा टप्पा ओलांडला.
गेल्या 24 तासात 13 लाखांहून अधिक कोविड 19 प्रतिबंधक लसीच्या मात्रा दिल्या
महाराष्ट्र, केरळ, पंजाब, कर्नाटक, गुजरात आणि तामिळनाडूमध्ये दैनंदिन कोविड सक्रिय नवीन रुग्णांच्या संख्येत मोठ्या प्रमाणात वाढ कायम असून गेल्या 24 तासांत नोंदविण्यात आलेल्या एकूण नवीन रुग्णांपैकी 85.91% रुग्ण या राज्यातील आहेत.
गेल्या 24 तासात 22,854 नवीन रुग्णांची नोंद झाली.
महाराष्ट्रात 13,659 इतक्या सर्वाधिक दैनंदिन रुग्णांची नोंद झाली  त्यापाठोपाठ केरळमध्ये 2,475 तर पंजाबमध्ये 1,393 नवीन दैनंदिन रुग्णांची नोंद
आठ राज्ये दैनंदिन रुग्णसंख्येत वाढीचा आलेख दर्शवित आहेत.
भारतातील एकूण सक्रिय रुग्णसंख्या आज 1,89,226 पोहोचली. भारताचा सध्याचा सक्रिय रुग्णसंख्येचा दर एकूण रुग्णसंख्येच्या 1.68% आहे.
खालील आलेख गेल्या 24 तासातील राज्यातील सक्रिय रुग्णसंख्येतील बदल दर्शवितो . केरळमध्ये सक्रिय रुग्णांमध्ये सर्वाधिक घट झाली आहे. तर गेल्या 24 तासात महाराष्ट्रात सक्रिय रुग्णांमध्ये सर्वाधिक वाढ दिसून आली.
प्राप्त तात्पुरत्या अहवालानुसार , आज सकाळी 7 वाजेपर्यंत, 4,78,168 सत्रांच्या माध्यमातून 2.56 कोटींहून अधिक  लसीच्या मात्रा देण्यात आल्या.
यात 71,97,100 आरोग्य कर्मचारी  , 40,13,249 आरोग्य कर्मचारी  , आघाडीवर काम करणारे 70,54,659 कर्मचारी  आणि 6,37,281 आघाडीवर काम करणारे कर्मचारी  , विशेष सहव्याधी असलेले 45 वर्षांपेक्षा जास्त वयाचे 9,67,058 लाभार्थी  आणि 60 वर्षांवरील 58,15,664  लाभार्थ्यांचा समावेश आहे.
लसीकरण मोहिमेच्या 54 व्या दिवशी  ,लसीच्या एकूण 13,17,357 मात्रा देण्यात आल्या . 20,299 सत्रांच्या माध्यमातून , एकूण लाभार्थ्यांपैकी 10,30,243 लाभार्थ्यांना पहिली मात्रा  आणि 2,87,114 आरोग्य आणि आघाडीवर राहून काम करणाऱ्या कर्मचाऱ्यांना लसीची दुसरी मात्रा देण्यात आली.
गेल्या 24 तासात 126 मृत्यूंची नोंद झाली.
नव्याने नोंदविण्यात आलेले 82.54% एकूण मृत्यू सहा राज्यातील आहेत. गेल्या 24 तासात महाराष्ट्रात सर्वाधिक  मृत्यूंची नोंद झाली. त्यानंतर पंजाबमध्ये 17 आणि केरळमध्ये 14 मृत्यूची नोंद झाली.
गेल्या 24 तासात एकोणीस राज्ये / केंद्रशासित प्रदेशात एकही कोविड 19 मृत्यूची नोंद झाली नाही
यात गुजरात, राजस्थान, उत्तर प्रदेश, आसाम, ओडिशा, गोवा, झारखंड, पुदुचेरी, लक्षद्वीप, सिक्किम, लडाख , मणिपूर, दीव दमन आणि दादरा आणि नगर हवेली , मेघालय, मिझोरम, नागालँड, त्रिपुरा,अंदमान आणि निकोबार बेटे आणि अरुणाचल प्रदेश यांचा समावेश आहे
आरोग्य आणि कुटुंब कल्याण मंत्रालय
भारताचे G20 अध्यक्षपद
केंद्रीय आरोग्य आणि कुटुंब कल्याण आणि रसायने आणि खते मंत्री डॉ. मनसुख मांडविया यांच्या हस्ते इंडिया मेडटेक एक्सपो 2023 चे उद्घाटन
भारताला "जगाची फार्मसी" म्हणून ओळखले जाते. आता भारताने वैद्यकीय उपकरणांच्या क्षेत्रात नेतृत्व करण्याची आणि परवडणारी, अभिनव आणि दर्जेदार वैद्यकीय उपकरणांच्या निर्मितीमध्ये अव्वल बनण्याची वेळ आली आहे: डॉ मांडविया
भारतीय मेडटेक क्षेत्राने आपला विकास आणि उत्कृष्टता यांना गती दिली असून आता जागतिक स्तरावर व्याप्ती , गुणवत्ता आणि पोहोच या दृष्टीने जलद गतीने वाटचाल करण्याच्या वळणावर आहे: डॉ व्ही के पॉल
"जगाची फार्मसी” म्हणून भारताला ओळखले जाते. आता भारताने वैद्यकीय उपकरणांच्या क्षेत्रात पुढे येण्याची आणि परवडणारी, अभिनव आणि दर्जेदार वैद्यकीय उपकरणांच्या निर्मितीमध्ये नेतृत्व करण्याची वेळ आली आहे” असे प्रतिपादन केंद्रीय आरोग्य आणि कुटुंब कल्याण आणि रसायने आणि खते मंत्री डॉ मनसुख मांडविया यांनी केले. G20 आरोग्य मंत्र्यांच्या बैठकीच्या निमित्ताने गुजरातमधील गांधीनगर येथे 'इंडिया मेडटेक एक्स्पो 2023' या भारताच्या पहिल्या वैद्यकीय तंत्रज्ञान प्रदर्शनाच्या उद्घाटनप्रसंगी ते आज बोलत होते.
डॉ. मांडविया म्हणाले की, “मेडटेक एक्स्पो 2023 भारताला आत्मनिर्भर बनवण्याच्या पंतप्रधानांच्या संकल्पनेने प्रेरित आहे. भारतीय वैद्यकीय उपकरणे परिसंस्थेचे सामर्थ्य आणि क्षमता प्रदर्शित करण्याचे हे एक वैशिष्ट्यपूर्ण, सर्वसमावेशक व्यासपीठ ठरेल.” उदयोन्मुख बाजारपेठांमध्ये भारत ही वैद्यकीय उपकरणांची सर्वात वेगाने वाढणारी बाजारपेठ असल्याचेही त्यांनी अधोरेखित केले.
"वैद्यकीय उपकरण क्षेत्रात स्वयंपूर्ण बनणे आणि आयातीवरील अवलंबित्व कमी करणे हे आमचे ध्येय असून आत्मनिर्भर भारत आणि "मेक इन इंडिया, मेक फॉर द वर्ल्ड" च्या आपल्या दृष्टीकोनाशी सुसंगत आहे असे केंद्रीय मंत्री म्हणाले. वैद्यकीय उपकरणांच्या निर्मितीसाठी स्वयंचलित मार्गाने 100% पर्यंत थेट परकीय गुंतवणुकीला परवानगी आहे.”
या क्षेत्रांतर्गत केंद्र सरकारने हाती घेतलेल्या नवीन उपक्रमांचा उल्लेख करताना डॉ मांडविया म्हणाले की, “राष्ट्रीय वैद्यकीय उपकरण धोरण 2023 व्यतिरिक्त, देशातील पायाभूत सुविधांच्या विकासाला चालना देण्यासाठी तसेच वैद्यकीय उपकरणांसाठी चाचणी सुविधा बळकट करण्यासाठी केंद्र सरकारने अलिकडेच वैद्यकीय उपकरणांसाठी निर्यात-प्रोत्साहन परिषद आणि वैद्यकीय उपकरण क्लस्टरच्या सहाय्यासाठी एक योजना सुरू केली आहे. "
वैद्यकीय उपकरणांच्या देशांतर्गत निर्मितीला चालना देण्यासाठी वैद्यकीय उपकरणांच्या चार लक्ष्यित विभागांसाठी 3,420 कोटी रुपयांच्या एकूण खर्चासह उत्पादन संलग्न प्रोत्साहन योजना सुरू करण्यात आली  असे त्यांनी सांगितले.
डॉ. मांडविया म्हणाले की, भारतातील वैद्यकीय उपकरण क्षेत्रातील स्टार्ट-अप परिसंस्था वैविध्यपूर्ण आणि ऊर्जाशील आहे, ज्यामध्ये 250 हून अधिक संस्था महत्त्वाच्या आरोग्यविषयक समस्यांवर उपाय शोधण्यासाठी अभिनव संशोधन करत आहेत.
"भारतीय मेडटेक क्षेत्राने आपला विकास आणि उत्कृष्टता यांना गती दिली असून आता जागतिक स्तरावर व्याप्ती, गुणवत्ता आणि पोहोच या दृष्टीने जलद गतीने वाटचाल करण्याच्या टप्प्यावर आहे " असे डॉ व्ही के पॉल यांनी अधोरेखित केले. केंद्र सरकारची धोरणे आरोग्य क्षेत्रात भारताला आत्मनिर्भर बनवण्याच्या दृष्टीने देशात एक परिसंस्था निर्माण करण्यावर केंद्रित असल्याचे त्यांनी नमूद केले. केंद्र सरकारने अलिकडेच सुरू केलेल्या उत्पादन संलग्न प्रोत्साहन योजनेमुळे औषध निर्मितीबरोबरच वैद्यकीय उपकरणांच्या निर्मितीसाठी एपीआयच्या  उत्पादनाला प्रोत्साहन देण्यात मदत झाली आहे असे ते म्हणाले.